Diari Oficial de la Generalitat Valenciana


Sumari del DOGV 6668, del 12-12-2011 (2011/12240)

DECRET 192/2011, de 9 de desembre, del Consell, pel qual s'autoritza la implantació d'ensenyances universitàries oficials de doctorat en la Universitat de València - Estudi General.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   6668

Data del DOGV
:   12-12-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/12762


Data del document
:   09-12-2011

Organisme emissor
:   Conselleria d'Educació, Formació i Ocupació

Tipus de document
:   Decret

Descriptors 

:   * Universitat de València
    * legislació
    * universitat
    * centre d'ensenyament
    * ensenyament superior

DECRET 192/2011, de 9 de desembre, del Consell, pel qual s'autoritza la implantació d'ensenyances universitàries oficials de doctorat en la Universitat de València - Estudi General. [2011/12927]  
La Llei Orgànica 6/2001, de 21 de desembre, d'Universitats, en l'article 37, estructura les ensenyances universitàries oficials en tres cicles (grau, màster i doctorat), i en l'article 35 disposa que, per a impartir estes ensenyances oficials i expedir els corresponents títols, amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats en el sentit que l'oportú pla d'estudis s'ajusta a les directrius i condicions establides pel Govern.  
La Universitat de València - Estudi General ha sol·licitat autorització per a impartir, a partir del curs 2011-2012, les ensenyances universitàries oficials de doctorat que s'indiquen en l'annex del present decret.  
  
Consta, en l'expedient, l'informe del Consell Social de la Universitat de València - Estudi General i les propostes del Consell de Govern.  
  
El Consell Valencià d'Universitats i de Formació Superior va ser informat de les propostes d'implantació de les ensenyances en la seua sessió del 6 d'abril de 2011.  
L'Agència Valenciana d'Avaluació i Prospectiva (AVAP) ha emés els informes preceptius, amb resultat favorable.  
El Consell d'Universitats ha verificat els plans d'estudis de les ensenyances universitàries oficials de doctorat que s'indiquen en l'annex del present decret.  
Per tot això, vistos els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació, Formació i Ocupació i amb la deliberació prèvia del Consell, en la reunió del dia 9 de desembre de 2011,  
  
  
DECRETE  
  
Article 1. Autorització d'ensenyances  
S'autoritza la Universitat de València - Estudi General per a implantar, en el curs 2011-2012, les ensenyances universitàries oficials de doctorat que s'indiquen en l'annex del present decret.  
  
Article 2. Inscripció en el registre i efectes  
La present autorització es comunicarà al Ministeri d'Educació a l'efecte que este eleve al Govern la proposta per a l'establiment del caràcter oficial dels títols i la inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials.  
  
  
Article 3. Expedició de títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.   
  
  
  
DISPOSICIONS ADDICIONALS  
  
Primera. Limitació al gasto  
La implementació i el posterior desplegament d'este decret no podrà tindre cap incidència en la dotació de tots i cada un dels capítols de gasto assignada a la conselleria, i en tot cas haurà de ser atès aquell amb els mitjans personals i materials de la universitat.  
Segunda. Facultats d'aplicació i execució  
Es faculta el conseller d'Educació, Formació i Ocupació per a l'aplicació i execució del present decret.  
  
Valencia, 9 de desembre de 2011  
  
El president de la Generalitat,  
ALBERTO FABRA PART  
  
El conseller d'Educació, Formació i Ocupació,  
JOSÉ CISCAR BOLUFER  
  
  
ANNEX  
  
Doctorats Universitat de València - Estudi General  
  
Curs 2011-2012  
  
1. Doctorat en Dret, Empresa i Justícia.  
2. Doctorat en Psicologia i Psicopatologia Perinatal i Infantil.  
3. Doctorat en Psicologia de l'Educació i Desenrotllament Humà en Contextos Multiculturals.  
  
Programa conjunt de doctorat  
1. Doctorat en Tècniques Experimentals en Química, per la Universitat de València - Estudi General i per la Universitat Politècnica de València.